Habib Nurmagomedov Yevropa Chempionlar Ligasi finalida qaysi jamoalar o‘ynashi borasida taxmin bildirdi

Yengil vazn toifasida UFC chempioni Habib Nurmagomedov Yevropa Chempionlar Ligasining 2019/20-yilgi mavsumi finalida qaysi jamoalar to‘qnash kelishi borasida taxmin bildirdi.
Juda qiyin, kim qanday formada ekani tushunarsiz. PSJ to‘rt-besh oy o‘ynamadi, “Atalanta” hisobda oldinda edi, biroq keyingi bosqichga PSJ chiqdi.
14-avgust kuni “Barselona” — “Bavariya” uchrashuvi bo‘ladi, bunda ham qaysi jamoa g‘olib bo‘lishi noma’lum.
O‘ylashimcha, finalda PSJ va “Manchester Siti” jamoalari o‘zaro to‘qnash keladi.
Habib Nurmagomedov, UFC chempioni

PSJ yarim finalda “Leypsig” bilan to‘qnash keladi. “Manchester Siti” jamoasi “Lion” to‘sig‘idan o‘ta olsa “Barselona” — “Bavariya” uchrashuvi g‘olibi bilan o‘ynaydi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!